b'\n_START_ARTICLE_\nKapi\'olani\n_START_SECTION_\nBiografia\n_START_PARAGRAPH_\nEl seu nom en hawai\xc3\xa0 significa "Arc del Cel"._NEWLINE_Era la n\xc3\xa9ta de Kaumuali\'i, l\'\xc3\xbaltim rei de l\'illa de Kauai abans que fos cedida a les unificades Illes Hawaii governades pel rei Kamehameha El Gran. Era, tamb\xc3\xa9, neta pol\xc3\xadtica de la Reina Regent Ka\'ahumanu._NEWLINE_Dels seus pares biol\xc3\xb3gics tingu\xc3\xa9 dues germanes, Victoria i Virg\xc3\xadnia._NEWLINE_El llegat principal de la reina Kapi\'olani fou la fundaci\xc3\xb3 de l\'Hospital Maternal Kapi\'olani per a mares natives hawaianes. Perviu en l\'actualitat com a Centre M\xc3\xa8dic Materno-infantil Kapi\'olani, i fou el lloc de naixement de Barack Obama. Un dels principals parcs de Waikiki tamb\xc3\xa9 porta el seu nom; el Parc Kapi\'olani fou un obsequi del seu segon marit, David Kalakaua, en el seu honor._NEWLINE_Kapi\'olani, com altres membres de la reialesa hawaiana, tamb\xc3\xa9 va destacar com a compositora. Entre les seves obres, destaca una can\xc3\xa7\xc3\xb3 d\'amor dedicada al seu marit, David Kalakaua, anomenada Ka Ipo Lei Manu, tot i que el rei no va poder escoltar-la perqu\xc3\xa8 va morir abans._NEWLINE_Una de les seves majors preocupacions eren els pacients malalts de lepra de Kaulapapa (Molokai). Tamb\xc3\xa9 la perpetuaci\xc3\xb3 de la ra\xc3\xa7a hawaiana, per la que lluitava a trav\xc3\xa9s de la Societat de Benefic\xc3\xa8ncia Ho\'oulu Lahui.'